ΓΡΑΠΤΗ ΕΡΩΤΗΣΗ E-0161/03

υποβολή: Mihail Papayannakis (GUE/NGL) προς την Επιτροπή

(29 Ιανουαρίου 2003)

Θέμα: Περίφραξη λόφου Φιλοπάππου στην Αθήνα

Το Ελληνικό Υπουργείο Πολιτισμού μέσω της Εταιρίας για την ενοποίηση των αρχαιολογικών χώρων της Αθήνας, χρηματοδοτούμενης από κοινοτικά κονδύλια, αποφάσισε την αντιαισθητική περίφραξη με κάγκελα μιας τεράστιας έκτασης πολλών χιλιομέτρων που περιλαμβάνει το λόφο του Φιλοπάππου και το Αστεροσκοπείο, απέναντι από την Ακρόπολη.

Παράλληλα, προωθούνται εκεί ορισμένα έργα, όπως π.χ. εγκαταστάσεις για κάποια αδιευκρίνιστη έκθεση γλυπτικής κ.α. Πρακτικά, η περίφραξη αποκλείει την ασφαλή και ελεύθερη πρόσβαση στο λόφο των Αθηναίων και ιδιαίτερα χιλιάδων πολιτών από τις γύρω συνοικίες, πολλοί εκ των οποίων επισκέπτονται τακτικά τον χώρο για περιπάτους (μόνοι με τους σκύλους τους), για άσκηση (τρέξιμο, αναρρίχηση), πικ νικ κλπ., γενικά στοιχεία μιας ήπιας αξιοποίησης του λόφου προς όφελος των πολιτών και της ποιότητας ζωής τους.

Ερωτάται η Επιτροπή πώς εκτιμά τη συγκεκριμένη εφαρμογή του προγράμματος που χρηματοδοτεί· Ποια είναι η αντίληψή της για τη (βιώσιμη·) ανάπτυξη που ενισχύεται με αυτό τον τρόπο και με ποια κριτήρια έγινε δεκτή·

Απάντηση του κ. Barnier εξ ονόματος της Επιτροπής

(11 Μαρτίου 2003)

Στο πλαίσιο του Κοινοτικού Πλαισίου Στήριξης III, το Επιχειρησιακό Πρόγραμμα (ΕΠ) για πολιτιστικά θέματα χρηματοδοτεί παρεμβάσεις για τη βελτίωση της ποιότητας των τουριστικώνπηρεσιών στην Ελλάδα και την ενίσχυση της γενικότερης ανάπτυξης του πολιτιστικού τομέα. Ιδιαίτερη προσοχή δίδεται σε δράσεις με άμεση και περίοπτη επίπτωση στην ελκυστικότητα και προσβασιμότητα αρχαιολογικών τόπων και μουσείων.

Σύμφωνα με τις πληροφορίες που έχουν ληφθεί από τη διαχειριστική αρχή του ΕΠ για πολιτιστικά θέματα, το Ελληνικό Υπουργείο Πολιτισμού δήλωσε το Λόφο του Φιλοπάππου ως αρχαιολογικό χώρο ο οποίος με την ιδιότητα αυτή προστατεύεται από την εθνική νομοθεσία. Το έργο Φιλοπάππου, το οποίο πληροί τα κριτήρια επιλογής έργων, περιλαμβάνει εργασίες περίφραξης, ηλεκτρομηχανολογικό δίκτυο και βελτιώσεις γιαπαίθριες εκθέσεις γλυπτικής. Η δαπάνη του ανέρχεται σε 3,4 εκατ. ευρώ καιλοποιείται από το φορέα για την Ενοποίηση Αρχαιολογικών Χώρων Αθηνών (ΕΑΧΑ). Το Κεντρικό Αρχαιολογικό Συμβούλιο έχει εγκρίνει τη μελέτη του σχεδίου ενώ οι αρμόδιες αρχές στην Αθήνα έχουν εγκρίνει τη μελέτη περιβαλλοντικής επίπτωσης και τους περιβαλλοντικούς όρους που πρέπει να πληρούνται.

Οι εργασίες περίφραξης θεωρούνται αναγκαίες για την προστασία του χώρου από βανδαλισμούς, ρύπανση και άλλες ζημίες. Προγραμματίζεται ότι θαπάρχουν 25 είσοδοι δωρεάν πρόσβασης, οι οποίες θα κλείνουν τη νύκτα. Κατά τον τρόπο αυτό η πρόσβαση στο Λόφο θα είναι ασφαλής και δωρεάν ενώ ο αρχαιολογικός χώρος θα προστατεύεται. Η κατασκευή των έργων περίφραξης έχει σκοπό να ισχύσει για το Λόφο του Φιλοπάππου καθεστώς ανάλογο προς εκείνο του Εθνικού Κήπου των Αθηνών.

Σύμφωνα με τον κανονισμό Διαρθρωτικών Ταμείων(1), η επιλογή και έγκριση έργων πραγματοποιείται από τη διαχειριστική αρχή η οποία είναιπεύθυνη και για την επίβλεψη και παρακολούθηση του έργου.

(1) Κανονισμός (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία, ΕΕ L 161 της 26.6.1999.